
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της περιοχής Εργατι¬ 
κών Πολυκατοικιών του Δήμου Μάνδρας (Ν. Αττι¬ 
κής) . 1 

Καθορισμός όρων και περιορισμών δόμησης για την 
ανέγερση κτιρίου διακίνησης επιβατών που βρί¬ 
σκεται εντός της χερσαίας ζώνης του λιμένος 
Κυλλήνης (Ν. Ηλείας). 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης της περιοχής Εργατικών 
Πολυκατοικιών του Δήμου Μάνδρας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6), 7 
(παρ. 1, 2 και 4) και 43 (παρ. 3) του ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33), όπως το άρθρο 6 τροποποιή¬ 
θηκε με την παρ. 2του άρθρουθτουν. 1512/1985 «Τρο¬ 
ποποίηση και συμπλήρωση πολεοδομικών διατάξεων, 
ρύθμιση συναφών θεμάτων και θεμάτων του Ταμείου Νο¬ 
μικών» (Α' 4) και με τη παρ. 14 του άρθρου 98 του ν. 1892/ 
1990 «Για τον εκσυγχρονισμό και την ανάπτυξη και άλλες 
σχετικές διατάξεις» (Α' 101) και η παρ. 3 του άρθρου 43 
αντικαταστάθηκε με την’παρ. 18 του άρθρου 8 του ν. 
1512/1985. 

2. Τις διατάξεις του άρθρου 3 του ν. δ/τος της 
17.7.1923 «Περί σχεδίων πόλεων κ.λ.π.» (Α' 228) όπως 
μεταγενέστερα τροποποιήθηκε και συμπληρώθηκε. 

3. Τις διατάξεις των άρθρων 6 (παρ. 1), 7, 8 και 9 του ν. 
1577/1985 «Γενικός Οικοδομικός Κανονισμός» (Α' 210) 
όπως τροποποιήθηκαν με το άρθρο 13 (παρ. 1,2,3) του ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (Ο.Κ.Χ.Ε.) και άλλες σχετικές διατάξεις» 
(Α' 14\) και το άρθρο 1 (παρ. 3, 4) του ν. 1772/1988 


«Τροποποίηση διατάξεων του ν. 1577/1985 «ΓΟΚ» και 
άλλες σχετικές διατάξεις» (Α' 91). 

4. Τις διατάξεις της παρ. 1 (εδ. ιδ) του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ 1958/1992 απόφαση του Πρωθυπουργού καί 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την 53571/3464/13.7.1989 απόφαση του Υπουρ¬ 
γού Περιβάλλοντος Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (Γ.Π.Σ.) του Δή¬ 
μου Ελευσίνας και τμήματος του Δήμου Μάνδρας (Ν. Αττι¬ 
κής) (Δ' 518) όπως επαναδημοσιεύθηκε με την 50651/ 
1575/6.3.1992 απόφαση του Υπουργού Περιβάλλοντος 
Χωροταξίας και Δημοσίων Έργων (Δ' 391). 

7. Την 96412/6391 /1991 απόφαση του Υπςυργού Πε¬ 
ριβάλλοντος Χωροταξίας και Δημοσίων Έργων «Χαρακτη¬ 
ρισμός ως πυκνοδομημένου τμήματος της πολεοδομικής 
ενότητας “Δυτικής Ελευσίνας” του Δήμου Ελευσίνας (Ν. 
Αττικής)». 

8. Την 96411 /6390/1991 απόφαση του Υπουργού Πε¬ 
ριβάλλοντος Χωροταξίας και Δημοσίων Έργων «Έγκριση 
πολεοδομικής προμελέτης της πολεοδομικής ενότητας 
“Δυτικής Ελευσίνας" του Δήμου Ελευσίνας (Ν. Αττι¬ 
κής)». 

9. Τις 48/1988, 70/1988, 135/1988, 2/1992 και 92/ 
1992 γνωμοδοτήσεις του Δημοτικού Συμβουλίου Μάν¬ 
δρας. 

10. Τις 12/πρακτ. 41 /1988 και 10/πρακτ. 1 /1993 γνω¬ 
μοδοτήσεις του Συμβουλίου Χωροταξίας Οικισμού και Πε¬ 
ριβάλλοντος Νομαρχίας Δυτικής Αττικής. 

11. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081 /1992 
(Α' 154) και το γεγονός οτι από τις κανονιστικές διατάξεις 
αυτού του δ/τος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

12. Την 227/1991 γνωμοδότηση του Κεντρικού Συμ¬ 
βουλίου Χωροταξίας Οικισμού και Περιβάλλοντος. 

13. Την 310/1993 γνωμοδότηση του Συμβουλίου της 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Επικράτειας με πρόταση του Υφυπουργού Περιβάλλοντος 
Χωροταξίας και Δημοσίων Έργων, αποφασίζουμε: 

Άρθρο 1 

ΕγκρΙνεται το πολεοδομικό σχέδιο τμήματος της πολε- 
οδομικής ενότητας «Δυτικής Ελευσίνας» του Δήμου Ελευ¬ 
σίνας (Ν. Αττικής) που ανήκει διοικητικά στο Δήμο Μάν¬ 
δρας (Ν. Αττικής) με τον καθορισμό οικοδομήσιμων χώ¬ 
ρων, οδών, πεζοδρόμων, κοινοχρήστων χώρων, χώρων 
πρασίνου, στάθμευσης αυτοκινήτων, κοινωφελών εξυπη¬ 
ρετήσεων, χώρου παιδικού σταθμού, και καθορίζεται η 
θέση και η διάταξη των κτιρίων κοινωφελών εξυπηρετή¬ 
σεων, του παιδικού σταθμού και εκκλησίας, όπως οι παρα¬ 
πάνω ρυθμίσεις φαίνονται στα σχετικά πέντε (5) χρωματι¬ 
σμένα πρωτότυπα διαγράμματα σε κλίμακα 1:500, που 
θεωρήθηκαν από τον Προϊστάμενο της Διεύθυνσης Τοπο- 
γραφικών Εφαρμογών με την 73481 /1993 πράξη του και 
που αντίτυπά τους σε φωτοσμίκρυνση δημοσιεύονται με 
το παρόν διάταγμα. 

Άρθρο 2 

Η περιοχή της οποίας εγκρίνεται το πολεοδομικό σχέδιο 
με το άρθρο 1 του παρόντος υπάγεται ως προς τις εισφο¬ 
ρές σε γη στις διατάξεις της παραγράφου 4 και επόμενες 
του άρθρου 8 του ν. 1337/1983. 

Άρθρο 3 

ΕγκρΙνεται, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεται με το άρθρο 1 
του παρόντος κατά τομείς I, ΙΙα, ΙΙβ και III όπως φαίνονται 
στα Ιδια διαγράμματα του άρθρου 1. 

Άρθρο 4 

1. Στους οικοδομήσιμους χώρους που εμπίπτουν στον 
τομέα I, επιτρέπονται οι χρήσεις αμιγούς κατοικίας, όπως 
προσδιορίζονται με το άρθρο 2 του από 23.2.1987 π.δ/ 
γματος (Δ' 166). 

2. Στους οικοδομήσιμους χώρους που εμπίπτουν στους 
τομείς ΙΙα και ΙΙβ επιτρέπονται οι χρήσεις γενικής κατοι¬ 
κίας, όπως προσδιορίζονται στο άρθρο 3 του παραπάνω π. 
Δ/γματος. 

3. Στους οικοδομήσιμους χώρους που εμπίπτουν στον 
τομέα III επιτρέπονται οι χρήσεις χονδρεμπορίου όπως 
προσδιορίζονται με το άρθρο 7 του παραπάνω π.δ/τος. 

Άρθρο 5 

1. Τα ελάχιστα όρια, εμβαδού και προσώπου και οι λοι¬ 
ποί όροι και περιορισμοί δόμησης των Οικοπέδων ορίζο¬ 
νται ως εξής: 

Α. Τομέας I 

1. Ελάχιστο πρόσωπο: οκτώ (8,00) μέτρα. 

Ελάχιστο εμβαδόν: Εκατόν πενήντα (150,000) τ. μέτρα. 

2. Μέγιστο ποσοστό κάλυψης: εξήντα τοις εκατό (60%) 
της επιφανείας τους. 

3. Συντελεστής δόμησης: ογδόντα εκατοστά (0,80). 

4. Μέγιστο επιτρεπόμενο ύψος των κτιρίων: εννέα (9) 
μέτρα. 

Β. Τομέας ΙΙα. 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ. μέτρα. 

2. Μέγιστο ποσοστό κάλυψης: πενήντα τοις εκατό 
(50%) της επιφανείας τους. 


3. Συντελεστής δόμησης: εξήντα εκαστοστά (0,60). 

4. Μέγιστο επιτρεπόμενο ύψος των κτιρίων: εννέα (9)μ. 

Γ. Τομέας ΙΙβ. 

1. Ελάχιστο πρόσωπο: δέκα πέντε (15) μέτρα. 

Ελάχιστο εμβαδόν: τετρακόσια (400) τ. μέτρα. 

2. Μέγιστο ποσοστό κάλυψης: πενήντα τοις εκςπό 
(50%) της επιφανείας τους. 

3. Συντελεστής δόμησης: εξήντα εκαστοστά (0,60). 

4. Μέγιστο επιτρεπόμενο ύψος των κτιρίων: εννέα (9)μ. 

Δ. Τομέας III. 

1. Ελάχιστο πρόσωπο: είκοσι πέντε (25) μέτρα. 

Ελάχιστο εμβαδόν: χίλια (1000) τ. μέτρα. 

2. Μέγιστο ποσοστό κάλυψης: σαράντα τοις εκατό 
(40%) της επιφανείας τους. 

3. Συντελεστής δόμησης: σαράντα εκαστοστά (0,40). 

4. Μέγιστο επιτρεπόμενο ύψος των κτιρίων: δέκα (10)μ. 

Ε. Επί πλέον των προϋποθέσεων της παρ. 1 των ενοτή¬ 
των Α, Β, Γ και Δ απαιτείται όπως: 

α) στο οικοδομήσιμο τμήμα του οικοπέδου εγγράφεται 
κάτοψη κτιρίου με ελάχιστη επιφάνεια πενήντα (50) τ.μ. 
και ελάχιστη διάσταση πέντε (5) μέτρα, και 

β) τα οικόπεδα δεν δημιουργήθηκαν από κατάτμηση 
που έγινε κατά παράβαση των διατάξεων του από 
22.6.1983 π.δ/τος (Δ’ 284). 

ΣΤ. Οι όροι και περιορισμοί δόμησης των χώρων ειδικών 
χρήσεων που καθορίζονται με το άρθρο 1 του παρόντος 
ορίζονται ως εξής: 

1. Χώρος παιδικού σταθμού. 

- Μέγιστο ποσοστό κάλυψης: σαράντα τοις εκατό 
(40%) της επιφανείας του χώρου. 

- Συντελεστής δόμησης: οκτώ δέκατα (0,8). 

- Μέγιστο επιτρεπόμενο ύψος του κτιρίου: δέκα (10)μ. 

2. Χώρος κοινωφελών εξυπηρετήσεων (ΟΤ 32 και 44) 

- Μέγιστο ποσοστό κάλυψης: εξήντα τοις εκατό (60%) 
της επιφανείας του χώρου. 

- Συντελεστής δόμησης: οκτώ δέκατα (0,8). 

- Μέγιστο επιτρεπόμενο ύψος του κτιρίου: δέκα (10)μ. 

Ζ. Στους τομείς I, ΙΙα και ΙΙβ πάνω από το μέγιστο επιτρε¬ 
πόμενο ύψος των κτιρίων επιβάλλεται η κατασκευή κερα- 
μοσκεπούς στέγης μεγίστου ύψους δύο (2) μέτρων. 

2. Για όλη την περιοχή που εντάσσεται στο σχέδιο με το 
άρθρο 1 του παρόντος εφαρμόζονται επιπλέον τα εξής: 

α) Τα κτίρια τοποθετούνται ελεύθερα μέσα στο κόκκινο 
περίγραμμα όπως φαίνονται στα Ιδια διαγράμματα. 

β) Κατά παρέκκλιση των διατάξεων που ισχύουν στους το¬ 
μείς II και III επιτρέπεται η δημιουργία στα οικόπεδα ημιϋπαΐ- 
θριων ή εστεγασμένων χώρων στάθμευσης, σε ποσοστό έως 
και 10% επιπλέον της μέγιστης επιτρεπόμενης κάλυψης. 

Άρθρο 6 

Χρήσεις που υπάρχουν και απαγορεύονται από τις πα¬ 
ρούσες διατάξεις πρέπει να απομακρυνθούν εντός τριών 
(3) ετών από τη δημοσίευση του παρόντος π.δ/τος. 

Άρθρο 7 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Μύκονος, 19 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

- Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


'ΕΠΕΚΤΑΣΗ ΚΑΙ 


ΨίΒΙΌΥΑΚίυΣ 1988 


102:19 ! , 03.19 : 04.19 { 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 


ΔΗΜΟΣ ΜΑΝΔΡΑΣ 


■ΕΠΕΚΤΑΣΗ { 


ΦΕΒΡΟΥΑΡΙΟΣ 1988 |02.19 10319 [04.191 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 2 ) 

Καθορισμός όρων και περιορισμών δόμησης για την ανέ¬ 
γερση κτιρίου διακίνησης επιβατών που βρίσκεται 

εντός της χερσαίας ζώνης του λιμένος Κυλλήνης (Ν. 

Ηλείας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9,10 (παρ. 2) και 14 του ν. 
δ/τος της 17.7.1923 «Περί σχεδίων πόλεων κλπ.» (Α’ 228) 
όπως μεταγενέστερα τροποποιήθηκαν και συμπληρώθη¬ 
καν. 

2. Τις διατάξεις του άρθρου 23 παρ. 1 εδ. ιδ του ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις διατάξεις των άρθρων 3 και 28 του ν. 1577/1985 
«Γενικός Οικοδομικός Κανονισμός» (Α’ 210) όπως το άρ¬ 
θρο 28 τροποποιήθηκε με το άρθρο 18 του ν. 1647/1986 
«Οργανισμός Κτηματολογίου και Χαρτογραφήσεων Ελλά¬ 
δας (Ο.Κ.Χ.Ε) και άλλες σχετικές διατάξεις» (Α' 141). 

4. Την Υ 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

5. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτού του δ/τος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

6. Την 100/1993 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

7. Την 353/1993 γνωμοδότηση του Συμβουλίου της 


Επικράτειας, με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Αρθρο 1 

Οι όροι και περιορισμοί δόμησης του χώρου που καθορί¬ 
στηκε με την 5199/92/11.12.1992 (Δ' 1401) απόφαση 
του Νομάρχη Ηλείας εντός της χερσίας ζώνης του Λιμένος 
Κυλλήνης (Ν. Ηλείας) για την ανέγερση κτιρίου διακίνησης 
επιβατών καθορίζονται ως εξής: 

α. Μέγιστο ποσοστό κάλυψης: δέκα τοις εκατό (10%) 
της επιφάνειας του χώρου, 
β. Συντελεστής δόμησης: δέκα πέντε εκατοστά (0,15) 
γ. Μέγιστος αριθμός ορόφων των κτιρίων: δύο (2) με μέ¬ 
γιστο επιτρεπόμενο ύψος αυτών εννέα μέτρα (9,00 μ.) το 
οποίο προσαυξάνεται κατά ένα και μισό μέτρα (1,50 μ.) σε 
περίπτωση κατασκευής στέγης. 

δ. Ελάχιστη απόσταση των ανεγερθησομένων κτιρίων 
από τα όρια του χώρου δέκα πέντε μέτρα (15,00 μ.). 

ε. Επιτρέπεται η ανέγερση περισσοτέρων του ενός κτι¬ 
ρίων τηρουμένων των αποστάσεων της παρ. 4 του άρθρου 
9 του ν. 1577/1985 «ΓΟΚ». 

στ. Απαιτείται η έγκριση των οριστικών μελετών των κτι¬ 
ρίων απο την αρμόδια Επιτροπή Πολεοδομικού και Αρχιτε¬ 
κτονικού Ελέγχου (ΕΠΑΕ). 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Μύκονος, 19 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 



Γ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



